| Medaljeoversikt |
| --- |
| Konkurrerte for Fijis flagg Fiji |
| Friidrett |
| Friidrett Melanesiamesterskapet i friidrett |
| Gull | Port Vila 2018 |  100 m |
| Sølv | Port Vila 2018 |  200 m |
| Sølv | Port Vila 2018 |  4x100  |
| Sølv | Port Vila 2018 |  Stafett mix |
| Friidrett Oseaniamesterskapet i friidrett |
| Bronse | Suva 2017 |  100 m (U20) |
| Bronse | Suva 2017 |  4x100 m (U20) |
| Bronse | Suva 2017 |  4x400 m (U20) |

**Heleina Valleta Nicola Young** (født 31. mai 2000 i Suva) er en fijiansk friidrettsutøver, som hovedsakelig konkurrerer i sprintløp. Hun vant 100 meter under Melanesiamesterskapet i friidrett 2018. 

Hun har også spilt landhockey, der hun har konkurrert internasjonalt for Fiji.

Idrettskarriere
---------------

### 2014

Young vant 100 og 200 meter i juniorklassen under Coca Cola National championships 2014, som er det nasjonale skolemesterskapet for *secondary school*. Hun satte her mesterskapsrekord i begge øvelsene og nasjonal juniorrekord på 100 meter. Hun løp på 12,90 på 100 meter og 26,49 på 200 meter. Hun konkurrerte da for Saint Joseph's Secondary School.

### 2015

Hun deltok i Ligue De Nouvelle Caledonie D’Athletisme i Ny-Kaledonia, og kom der på tredjeplass på 100 meter. I Stillehavslekene 2015 nådde hun finalen på 100 meter, og kom der på åttendeplass med 12,84 sekunder. Hennes to lagvenninner Younis Bese og Sisilia Seavula fikk hhv. sølv og bronse i denne øvelsen. I det nasjonale mesterskapet i friidrett kom hun på fjerdeplass på 100 meter, fire hundredeler bak bronsen. I Coca Cola National championships 2015 vant hun 100 meter, og kom på andreplass på 200 meter bak Makereta Naulu.

### 2016

Fiji hadde en serie med Grand Prix-stevner i 2016. Young kom der på fjerdeplass på 100 meter i det første Grand Prix-stevnet i februar. Hun deltok ikke i det fijianske mesterskapet i friidrett, men deltok i Coca Cola National championships 2016, der hun ble diskvalisert for tyvstart i finalen på 100 meter, men fikk sølv på 4 x 100 meter stafett sammen med Saint Joseph's Secondary School.

### 2017

I Grand Prix-serien i 2017 vant hun 400 meter og kom på andreplass på 100 meter i det andre Grand Prix-stevnet. Hun fikk sølv på 100 meter i det fijianske mesterskapet i friidrett 2017, bak Makereta Naulu, og hun vant 400 meter og kom på andreplass på 100 meter under Coca Cola National championships 2016. Saint Joseph's Secondary School fikk her bronse på 4 x 100 meter stafett. 

Internasjonalt deltok hun i Oseaniamesterskapet i friidrett 2017. Der fikk hun bronse på 100 meter i U20-klassen, og Fiji fikk også bronse på 4 x 100 meter og 4 x 400 meter stafett i denne klassen, med Young på laget. Hun deltok i Samveldelekene for ungdom 2017, og satte der personlig rekord i semifinalen på 100 meter med tiden 12,38, og kom på sjetteplass i sin semifinale, men nådde ikke finalen.

### 2018

I mars deltok hun i det fijianske mesterskapet i friidrett 2018, og vant der 100 meter, 200 meter og 400 meter i åpen klasse. Hun satte der personlig rekord på 400 meter med 57,68 sekunder. Hun satte personlig rekord på 100 og 200 meter under Coca Cola Games National Championships i april, med hhv. 11,87 og 24,33 sekunder, og vant begge distansene. I tillegg fikk St. Joseph's Secondary School sølv på 4 x 100 meter stafett.

Under Melanesiamesterskapet i friidrett 2018 fikk Young fire medaljer. Individuelt vant hun 100 meter, og fikk sølv på 200 meter bak Nicole Kay fra Australia. I tillegg deltok hun på 4 x 100 meter for kvinner, der Fiji kom på andreplass, og på sprintmedley for mixlag, der Fiji også kom på andreplass.

Referanser
----------

1. ↑  SportsTG - *Athlete Profiles - Heleina Young* Arkivert 1. desember 2018 hos Wayback Machine. besøkt 11. desember 2018.
2. ↑  Athletics Fiji - *Heleina Young*, besøkt 11. desember 2018.
3. ↑  Athletics *Coca Cola Games National Championships - 25/04/2014 to 26/04/2014*, besøkt 11. desember 2018.
4. ↑  PG2015 - *Athletics 100m Female*, besøkt 11. desember 2018.
5. ↑  Athletics Fiji - *Athletics Fiji Easter National Championships results*, besøkt 11. desember 2018.
6. ↑  Athletics Oceania - *Coca Cola Games National Championships - 24/04/2015 to 25/04/2015*, besøkt 12. desember 2018.
7. ↑  Athletics Fiji - *2016 Grand Prix Sseries*, besøkt 12. desember 2018.
8. ↑  Athletics Fiji - *Athletics Fiji Shop'n'Save Competition Results Saturday 13 February 2016*, besøkt 12. desember 2018.
9. ↑  Athletics Fiji - *Coca Cola Games National Championships - 28/04/2016 to 30/04/2016*, besøkt 12. desember 2018.
10. ↑  Athletics Fiji - *Shop n Save Fiji National Athletic Championships 2017*, besøkt 12. desember 2018.
11. ↑  Oceania Athletics Federation - *Oceania Area Championships - 28/06/2017 to 1/07/2017*, besøkt 12. desember 2018.
12. ↑  Athletics Fiji - *CYG – Athletics' Results*, besøkt 12. desember 2018.
13. ↑  Athletics Fiji - *Shop N Save Athletics Fiji National Athletics Championships - 30/03/2018 to 31*, besøkt 12. desember 2018.
14. ↑  Athletics Fiji - *Coca Cola Games National Championships*, besøkt 12. desember 2018
15. ↑  Athletics Fiji - *Melanesian Championships - 9/05/2018 to 11/05/2018*, besøkt 12. desember 2018.

Eksterne lenker
---------------

* *Artikkelen har ingen egenskaper for sportsdatabaser i Wikidata*
* (en) Profil hos Athletics Fiji
* (en) Profil hos Pacific Games 2015